Hartikaisten Sukuseura ry:n sukukokous 26.-27.8.2017, Tuusula, Onnela

**ARVOISAT HARTIKAISET JA SUKUKOKOUSVÄKI**

Elokuista Tuusulaa edeltävä sukukokous pidettiin Joensuussa 40 v juhlien merkeissä. Nyt ei ollut sellaista syytä juhlia. Mutta voimme ottaa paljon pidemmän harppauksen historiaan, kokonaiset 470 vuotta taaksepäin.

Pari viikkoa sitten 15.8.2017 vietettiin Iisalmessa Pohjois-Savon maakunnan maakuntapäivää ja samalla juhlittiin maakunnan 470 vuotista taivalta. Tuolla päivämäärällä on allekirjoitettu Tavinsalmella maakunnan perustamisasiakirja ja nimetty Hartwig Andersson veronkerääjäksi. Häntä pidetään tämänhetkisen tietämyksen mukaan sukumme kantaisä. Hartikka Antinpoika (jota nimeä on myös käytetty historian kirjoissa) vaikutti Tavinsalmen kuninkaankartanossa tiettävästi vuosina 1547-1576, josta ajasta oli edellä mainituissa tehtävissä 1547-1556.

Tämä on mielenkiintoinen ja tärkeä yksityiskohta sukumme historiassa, johon itsekin havahduin vasta äskettäin suvun esimiehen Ilmari Hartikaisen kanssa käydyn keskustelun aikana. Hartikaisten nimi liittyy mielenkiintoisella tavalla Savon maakunnan syntyyn. Varmaa tietoa siitä missä esi-isämme ovat sitä ennen asuneet, ei ole vielä olemassa. On esitetty, että he olisivat tulleet Savoon Rantasalmelta ja että juuret veisivät Saksaan.

Nykyisin kehittyvät ja lisääntyvät DNA tutkimukset tuovat varmasti meille tulevaisuudessa uutta tietoa, minne juuremme johtavat. Hartikaisista on tehty jo DNA tutkimuksia

Seuran 43 vuotinen elinkaari on siis todella lyhyt jana sukumme historiassa. Paljon on tapahtunut yhteiskunnassa niistä 1550 luvun ajoista, johon paikantuu Hartwig Anderrsonin (Hartikka Antinpojan) elämä silloisessa Tavinsalmen pitäjässä Maaningalla eli nykyisessä Kuopion kaupungissa.

Hänen useista virallisista historialähteistä kokoaman kuvan perusteella Hartwig Anderssonin tehtävässä sekoittuivat pitäjän edusmiehenä nimismiehen tehtävät ja Ruotsin kuninkaan Kustaa I Vaasan edustajana voudin eli veronkerääjän tehtävä, mutta ilmeisesti hän myös viljeli maata ainakin osan tuosta ajasta. Hän on siirtynyt Tavinsalmelta maanviljelijäksi Kuopion Jänneniemelle. Hänellä ilmeisesti oli kaksi poikaa, joista sukuhaaramme ovat sitten alkaneet polveutua ja levitä ensin nykyisen Kuopion tienoille ja vähitellen laajemmalle Pohjois-Savoon ja koko Suomeen.

Ja tänä päivänä noin 470 vuotta myöhemmin Hartikaisia löytyy ympäri maapalloa. Googlailemalla löytyy tietoja Hartikaisista ulkomailla:

Ruotsissa Hartikainen oli 209 ihmisen sukunimi vuonna 2015.

Norjassa Hartikainen oli 6 ihmisen sukunimi vuonna 2015.

Tšekissä Hartikainen oli 5 ihmisen sukunimi vuonna 2015.

Australiassa oli vuoden 2006 paikkeilla äänioikeutettuna 20 henkeä, joiden sukunimi oli HARTIKAINEN

Googlesta löytyi myös tietoja sukunimestä Hartikainen

*Hartikainen* on Suomessa esiintyvä varsin yleinen sukunimi. Noin joka 900:s suomalainen on Hartikainen. Sukunimenkantajia noin 6 000 ja seuran tiedostoissa on noin 35 000 nimeä. Hartikainen kuuluu vanhoihin ja yleisiin savo-karjalaisiin -nen-päätteisiin sukunimiin. Nimi on tulkittu vanhan "savolaisen suursuvun" nimeksi. Vuonna 1890 Hartikainen-nimisiä oli pelkästään Savon maaseudulla 500–1000. 1970-luvun alun puhelinluetteloissa Hartikainen oli selvästi yleisempi Savossa kuin Länsi-Suomessa.

Verrattuna muihin sukunimiin Hartikainen on melko pitkä nimi. Se on suojattu sukunimi kuten nykyään kaikki Suomessa käytetyt sukunimet. Ulkopuolinen ei voi Suomessa ottaa nimekseen Hartikainen ilman laillista hyväksyttävää syytä.

**Sitten tähän päivään:**

Sääntömääräisen sukukokouksen järjestelyt ovat olleet pitkään 40 vuotisen historian ajan melko samanlaiset ja perinteiset. Sukukokouksella on tärkeä merkitys, muun muassa hallituksen valinta ja hallituksen toiminnan seuranta ja arviointi sekä mahdollisuus antaa suuntaviivoja ja ideoita toiminnalle, evästää hallitusta monin tavoin.

Osallistujamäärä on vähentynyt huolestuttavasti. Hallitus joutuukin pohtimaan, miten tästä eteenpäin. Oma ajatukseni ja esitykseni uudelle hallitukselle tulee olemaan, että sääntömääräinen sukukokous pidetään yksipäiväisenä jatkossakin eri puolella Suomea, mutta kokoukseen ei liitetä muuta oheisohjelmaa.

Suurempi panostus tulee satsata epämuodollisiin sukutapaamisiin ja ottaa se vuosittaiseksi toiminnan tavoitteeksi. Näiden tapaamisten yhteyteen voisi järjestää erilaista ohjelmaa toiveiden ja kulloisenkin tapaamisen paikkakunnan tarjoamien mahdollisuuksien mukaan. Toivoisin kovasti teidän palautetta näihin ajatuksiini ja evästystä hallitukselle.

Tämän päivän suurin haaste on miten saada sukuseuraan uusia toimintatapoja, uusia tuulia ja uusia aktiivisia toimijoita. Meidän sukuseuramme ei ole yksin tämän haasteen edessä, vaan sama ongelma on monissa muissakin seuroissa, jopa sukuseuran toiminnan hiipuminen uhkaa joitakin. Onneksi sellaista ei meillä ole näköpiirissä!

Jäseniä seurassamme oli viime vuoden (2016) lopussa 152. Jäsenten määrä laskee ja se on huolestuttavaa. Kiinnostusta sukuseuraa kohtaan kuitenkin on ja se on kasvanut jonkin aikaa, kiitos facebookin, mutta valitettavasti se ei ole johtanut jäsenmaksuun sitoutuviin uusiin jäseniin. Tällä on yhteys sukuseuran talouteen.

Toimintamme rahoitus on haasteellista. Jäsenmaksut vähenevät, onneksi sukutuote valikoimamme on onnistunut ja niiden myynti yllättänyt positiivisesti.

Sukuseuran tarkoituksena ei ole voiton tai muun taloudellisen edun tavoitteleminen seuran toimintaan osallistujille, vaan yhteydenpidon, tapaamisten ja sukutietojen kokoamisen ja jakamisen mahdollistaminen. Tämän kaiken toteuttamiseksi sukuseuralla pitää olla kestävä taloudellinen pohja.

Sukuseuran yhtenä tarkoituksena on sääntöjen mukaisesti selvittää sukuhaarojen vaiheita ja historiaa edistää sukututkimustyötä.

Suvustamme on tehty kaksi kirjaa. Veikko Linkonevan toimittama Soisalon saaresta maailmalle (2005) ja Annikki Hartikaisen Hartikaisia Iisalamelta (2008). (molempia on edelleen saatavissa) Niihin tehdyn valtavan sukuselvitystyön tuloksena voimme olla hyvin varmoja kahden sukuhaaran juurista taaksepäin aina 1600 ja 1700 lukujen vaihteeseen saakka. Sitäkin aikaisempaa tietoa on olemassa, mutta vaatii vielä runsaasti tarkistustyötä ja lisää innokkaita sukututkijoita.

Sukuaineiston kerääminen kolmatta sukukirjaa varten on käynnissä ja koskee Nilsiän/Koillis-Savon, Vuotjärven Hartikaisten sukuhaaraa. Kaikki aineistot ovat tähän projektiin erittäin tarpeellisia ja tervetulleita. Aineistoa on jo koossa, valtava urakka jo takana, mutta paljon työtä vielä edessä.

Sukumme vaiheet 1550 luvulta 1600 luvun lopulle ovat eniten hämärän peitossa, mutta vähitellen ollaan pääsemässä lähemmäs 1500 luvun tietoja.

**Tulevaisuutta**

Sosiaalinen media, meillä siis facebook ja kotisivut, on tuonut mukanaan aktiivisia seuraajia ja tykkääjiä. Kiinnostus sukutauluihin on lisääntynyt ja facebookissa julkaisut vanhat valokuvat ovat saaneet suurta suosioita.

Sähköistyvä maailma on tullut seuramme toiminaan muutenkin kuin facebookin muodossa. Muutamia hallituksen kokouksia on pidetty sähköisesti connct pro:n kautta, siirtyminen skypeen on harkinnassa. Kokoustaminen helpottuu ja kulut vähenevät, tämä on varmasti seuran ja toimijoiden kannalta pelkkää myönteistä kehitystä.

Oman seuramme kuten myös kaikkien sukuseurojen suurimpia haasteita on nuorien saaminen aktiivisemmin mukaan toimintaan. Miten saada nuoret innostumaan juuristaan? Miten markkinoida seuraa, millainen toiminta vetää mukaan jne. Tätä kysymystä meidän jokaisen kannattaa miettiä. Uskon itse vahvasti, että hyvän perustan luo meidän vanhempien ja isovanhempien esimerkkinä oleminen. Yritämme myös seuran hallituksessa miettiä näitä keinoja.

Lämpimästi tervetuloa! Ja tällä tervehdyksellä avaan sukukokouksemme.